JUDr. Dagmar Lantajová, PhD.

BP

**Ema Ďuďáková**

Medzinárodnoprávna úprava otázky rýchlej módy

International Regulation on Fast Fashion

Cieľom bakalárskej práce je zistiť úroveň dodržiavania ľudských práv a základných slobôd v rámci pracovných podmienok v odvetví rýchlej módy so zameraním na ich súlad s medzinárodným právom. Súčasne sa bude práca venovať vplyvu tohto výrobného procesu na životné prostredie a jeho súlad s medzinárodnými zmluvami, ktoré sa týkajú ochrany životného prostredia.

**Patrícia Sedláková**

Dodržiavanie ľudských práv a ich vynútiteľnosť v arabských krajinách

Observance of Human Rights and their Enforcement in Arab Countries

Cieľom práce je zistiť do akej miery sú arabské krajiny efektívne pri dodržiavaní ľudských práv, vyplývajúcich z medzinárodných záväzkov. V nadväznosti na tento cieľ sa práca bude zaoberať analýzou Arabskej charty a jej následnou komparáciou s Európskym dohovorom o ľudských právach a Medzinárodným paktom o občianskych a politických právach. Zameria sa aj na efektivitu Arabskej komisie pre ľudské práva, ktorú porovná s činnosťou Výboru OSN pre ľudské práva a Európskym súdom pre ľudské práva.

**Martin Vrbovský**

Vplyv rozhodnutí Medzinárodného súdneho dvora na mier a bezpečnosť vo svete.

The Impact of the International Court of Justice Decisions on Peace and Security in the World.

Cieľom práce je zistiť rozsah vplyvu rozhodnutí Medzinárodného súdneho dvora na dosiahnutie a dodržanie mieru a bezpečnosti vo svete. Ťažiskom práce je rozpoznať vplyv rozhodnutí Medzinárodného súdneho dvora na úspešné riešenie konfliktov medzi štátmi, mieru ich prispievania k udržiavaniu mieru a bezpečnosti vo svete a ich implementáciu, a to prostredníctvom analýzy a komparácie konkrétnych prípadov, o ktorých rozhodoval Medzinárodný súdny dvor. Úloha spočíva aj v zhodnotení efektívnosti a akceptácie opatrení Medzinárodného súdneho dvora pri riešení medzinárodných sporov.

**Marcus Bauka**

Porušenie práva na slobodu pokojného zhromažďovania a práva na slobodu v prípade Navalny

Violation of the Right to Freedom of Peaceful Assembly and the Rright to Liberty in the Case of Navalny

Cieľom práce je odpovedať na otázku, či Ruská federácia porušila práva opozičného lídra, politického a protikorupčného aktivistu Alexeja Anatolieviča Navaľneho v siedmych prípadoch jeho zatknutím. Prípadom sa zaoberal Európsky súd pre ľudské práva, pred ktorým žiadateľ vzniesol sťažnosť, že jeho práva na slobodu a právo na pokojné zhromažďovanie boli porušené ruskou vládou. Tvrdil tiež, že jeho zatknutie, zadržanie a administratívne obvinenia sledovali cieľ podkopať jeho práva z politických dôvodov. Napokon tvrdil, že správne konanie pred vnútroštátnymi súdmi nesplnilo záruky spravodlivého vypočutia

**Emma Kunová**

Vplyv medzinárodného trestného tribunálu pre Rwandu na vývoj medzinárodného trestného práva.

The Impact of the International Criminal Tribunal for Rwanda on the Development of International Criminal Law.

Cieľom tejto bakalárskej práce je pomocou dôkladnej analýzy rozsudkov prijatých ICTR zistiť aký mala judikatúra ICTR vplyv na vývoj medzinárodného trestného práva, a ktorých otázok sa v rámci medzinárodného trestného práva dotýkala. Ďalej sa práca zameria na skúmanie vplyvu médií na podnecovanie násilia, na otázky zločinov proti ľudskosti a v neposlednom rade sa bude zaoberať konaním, ktoré je možné subsumovať pod pojem genocída.

**DP**

**Bc. Martin Balega**

Nadobúdanie štátneho občianstva vo vybraných štátoch Blízkeho východu

Acquisition of Citizenship in Selected Countries of the Middle East

Témou diplomovej práce je problematika nadobúdania štátneho občianstva vo vybraných štátoch Blízkeho východu, ktorými sú Saudská Arábia, Sýria, Irán, Irak a Jemen. Cieľom práce je zistiť či si dané krajiny plnia svoje medzinárodno-právne záväzky v otázke nadobúdania štátneho občianstva. Na dosiahnutie uvedeného cieľa je využitá analýza a komparácia vnútroštátneho právneho poriadku jednotlivých krajín so záväzkami obsiahnutými v medzinárodných zmluvách, ktorých sú tieto štáty zmluvnými stranami. Práca sa sústredí najmä na diskrimináciu na základe pohlavia pri nadobúdaní štátneho občianstva v spojení so snahou poskytnúť návrh ďalšieho postupu, ktorý by smeroval k zlepšeniu, resp. k zachovaniu už existujúceho právneho stavu v každom z vybraných štátov Blízkeho východu.

**Bc. Ema Práznovská**

Úloha Africkej únie a Organizácie Spojených národov pri riešení vybraných konfliktov na Africkom kontinente

The Role of the African Union and the United Nations Organization in the Solution of Selected Conflicts on the African Continent

Táto diplomová práca sa bude sústreďovať na zisťovanie úlohy a postupov Africkej únie a Organizácii spojených národov pri riešení konfliktov, odohraných na Africkom kontinente. Využitá bude komparácia postupov regionálnej organizácie ako aj tej univerzálnej, v konkrétnych konfliktoch. Pozornosť bude smerovaná na analýzu vplyvu oboch organizácii na riešenie sporov, pomocou ktorej sa dopracujeme k záveru. Dôraz bude kladený aj na skúmanie účinnosti a schopnosti realizovať svoje ciele súvisiace s riešením konfliktov oboch medzinárodných organizácii.